დანართი

**ვაქცინაციის ჩატარების წესი**

**მუხლი 1.** რისკის ან პრიორიტეტულ ჯგუფს გრიპის საწინააღმდეგო ვაქცინაცია შეუძლია ჩაიტაროს:

* 1. დიაბეტის მქონე პირებმა; მუკოვისციდოზით დაავადებულებმა; ბავშვთა (მ.შ. მცირე საოჯახო ტიპის) და მოხუცთა თავშესაფრების ბენეფიციარებმა და მათმა მომვლელმა პერსონალმა; ორსულებმა; ‘’სავალდებულო პროფილაქტიკურ იმუნიზაციას დაქვემდებარებულ საქმიანობათა ნუსხის დამტკიცების თაობაზე’’საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის მინისტრის 2019 წლის 22 იანვრის N 01/ - 6/ნ ბრძანების დანართი 1 -ით განსაზღვრულმა სავალდებულო იმუნიზაციას დაქვემდებარებულმა პროფესიულმა ჯგუფებმა - საქართველოში არსებულ იმ სამედიცინო დაწესებულებებში, რომელებიც მონაწილეობენ იმუნიზაციის სახელმწიფო პროგრამაში, როგორც გრიპის საწინააღმდეგო ვაქცინებისა და ასაცრელი მასალების მიმწოდებელნი;
  2. C ჰეპატიტის მქონე პირებმა (მხოლოდ მკურნალობაზე მყოფნი) - იმ სამედიცინო დაწესებულებებში, სადაც ისინი გადიან C ჰეპატიტზე მკურნალობის კურსს ან საქართველოში არსებულ იმ სამედიცინო დაწესებულებებში, რომლებიც მონაწილეობენ იმუნიზაციის სახელმწიფო პროგრამაში, როგორც გრიპის საწინააღმდეგო ვაქცინებისა და ასაცრელი მასალების მიმწოდებლნი;
  3. აივ ინფექცია/შიდსის მქონე პირებმა - იმ სამედიცინო დაწესებულებებში, სადაც გადიან აივ ინფექცია/შიდსის მკურნალობის კურსს ან საქართველოში არსებულ იმ სამედიცინო დაწესებულებებში, რომლებიც მონაწილეობენ იმუნიზაციის სახელმწიფო პროგრამაში, როგორც გრიპის საწინააღმდეგო ვაქცინებისა და ასაცრელი მასალების მიმწოდებლნი;
  4. დიალიზზე მყოფმა პირებმა - იმ სამედიცინო დაწესებულებებში სადაც რეგისტრირებული არიან დიალიზის მომსახურეობის მიმღებად ან საქართველოში არსებულ იმ სამედიცინო დაწესებულებებში, რომლებიც მონაწილეობენ იმუნიზაციის სახელმწიფო პროგრამაში, როგორც გრიპის საწინააღმდეგო ვაქცინებისა და ასაცრელი მასალების მიმწოდებლნი;

**მუხლი 2.** „2021 წლის ჯანმრთელობის დაცვის სახელმწიფო პროგრამების დამტკიცების შესახებ“ საქართველოს მთავრობის 2020 წლის 31 დეკემბრის №828 დადგენილების საფუძველზე, სეზონური გრიპის საწინააღმდეგო ვაქცინაციის ჩატარების უზრუნველმყოფი გრიპის საწინააღმდეგო ვაქცინებისა და ასაცრელი მასალების მიმწოდებლად დარეგისტრირებული დაწესებულებების ანაზღაურება გაწეული მომსახურებისთვის შეადგენს 1 (ერთი) ლარს, სოფლის ექიმის სახელმწიფო პროგრამის მიმწოდებელი სოფლის ექიმისა და ექთნის შემთხვევაში 50-50 თეთრს.

**მუხლი 3**. ამ წესის პირველი მუხლით განსაზღვრული მომსახურების მიმწოდებლები ვალდებულნი არიან იმუნიზაციის პროცესი ჩაატარონ შეუფერხებლად, ამ ბრძანებით დადგენილი წესით, თუ არსებობს ასაცრელი პირის რომელიმე რისკის ან პრიორიტეტულ ჯგუფში მიკუთვნების კანონიერი საფუძველი.

**მუხლი 4. ამ წესით განსაზღვრული ვაქცინის ადმინისტრირება დაშვებულია COVID-19-ის ვაქცინაციასთან ერთად, ერთსადაიმავე დღეს, სხვადასხვა ზედა კიდურზე - მხრის ზედა ნაწილში, დელტისებურ კუნთში), წინააღმდეგ შემთხვევაში**

**რეკომენდებულია, რომ აცრებს შორის მინიმალური ინტერვალი იყოს 14 დღე.**